Publication: Magyar Közlöny
Issue: MK-2000-70 (Year: 2000, Number: 70)
Era: 1990-2004
Section: 1992. évi LXIII. törvény előírásainak betartásával
Paragraph Index: 81

4. A kiemelt termék rendelkezzen a hatályos jogszabályokban meghatározott, a környezetvédelemre, a környezetközpontú irányítási rendszerre és a környezetbarát minősítésre vonatkozó tanúsításokkal. V. Megjegyzések Szám: A-05-00 Kiemelt termék megnevezése: Videofelvevő és -lejátszó készülékek Vámtarifaszám: 8521 10 30 01 I. Kiemelt termék általános leírása, használati célja Olyan általános kereskedelmi forgalomban kapható eszköz, mely alkalmas az Európában elterjedt, földi és műholdon keresztül kisugárzott televíziós műsorszóró, kábeltelevíziós, zárt célú televíziós és egyéb videojelforrásokból származó adások és/vagy műsorok vételére, VHS formátumú rögzítésére és visszajátszására. II. Műszaki követelmények A készülék által VHS formátumban rögzített és visszajátszott színes, megfelelő minőségű kép és hang elégítse ki a központosított közbeszerzés hatálya alá tartozó szervek (közigazgatási, oktatási, szociális, tudományos kutató és egyéb intézmények) általános igényeit. A készülék funkció és szolgáltatástartalom szerint elkülönülő kategóriái:

Source: https://magyarkozlony.hu/hivatalos-lapok/c7594e7dd2e2b56e0932c37349ac5a263c73368a/dokumentumok/8b56351ebe45df3356ca024b3acdfbd1adf05a7b/letoltes